Θέσεις καλαθοσφαίρισης

Οι τρεις θέσεις του μπάσκετ που κανονικά χρησιμοποιούνται από οργανωμένες ομάδες μπάσκετ, είναι οι γκαρντ (φύλακες), οι φόργουορντ (μπροστά) και ο σέντερ. Πιο συγκεκριμένα, μπορούν να ταξινομηθούν σε πέντε θέσεις: Πόιντ γκαρντ (PG), Σούτινγκ γκαρντ (SG), Σμολ φόργουορντ (SF), Πάουερ φόργουορντ (PF), και Σέντερ (C). Οι κανόνες του μπάσκετ δεν υποχρεώνουν την τήρησή τους, και σε ανεπίσημα παιχνίδια μερικές φορές δεν χρησιμοποιούνται.

Γκαρντ (πίσω)

Πλέι μέικερ 

Ο Πλέι μέικερ ή Πόιντ γκαρντ (PG), που αναφέρεται επίσης ως το ένα, είναι συνήθως ο καλύτερος χειριστής της μπάλας στην ομάδα και καλός στις πάσες. Είναι συχνά υπεύθυνος για τη δημιουργία παιχνιδιού, καθιστώντας τη θέση ισοδύναμη με εκείνη του κεντρικού πλέι μέικερ στο ποδόσφαιρο. Οι καλοί πόιντ γκαρντ βοηθούν στην αύξηση της αποτελεσματικότητας της ομάδας και γενικά έχουν μεγάλο αριθμό ασίστ. Ο πόιντ γκαρντ είναι συνήθως ο πιο κοντός παίκτης στην ομάδα. Σε επίπεδο ΝΒΑ συνήθως είναι μεταξύ (1,83 μ) και (1,93 μ), ενώ στην Ευρώπη κυμαίνεται από (1,80 μ) έως (1,93 μ).

Σούτινγκ γκαρντ 

Ο Σούτινγκ γκαρντ (SG), που αναφέρεται επίσης ως το δύο, είναι συνήθως ο καλύτερος σουτέρ της ομάδας, και είναι σε θέση να εκτελέσει με συνέπεια μακρινά σουτ. Πέραν του ότι είναι σε θέση να σουτάρει την μπάλα, οι σούτινγκ γκαρντ τείνουν να έχουν καλό χειρισμό της μπάλας, δεξιότητες και την ικανότητα να βάλουν την μπάλα στο δίχτυ, συχνά δημιουργώντας το δικό τους σουτ από την ντρίμπλα. Ένας ευέλικτος σούτινγκ γκαρντ με καλές πάσες και δεξιότητες, μπορεί να αναλάβει και τις ευθύνες του πόιντ γκαρντ ενώ πολλοί ψηλοί μπορούν να αγωνιστούν και ως σμολ φόργουορντ. Το ύψος τους συνήθως είναι μεταξύ (1,93 μ) και (2 μέτρα).

Φόργουορντ (μπροστά και κέντρο)

Σμολ φόργουορντ 

Ο Σμολ φόργουορντ (SF), που αναφέρεται επίσης ως το τρία, είναι συνήθως πιο κοντός, πιο γρήγορος και πιο ευέλικτος από τους μπροστινούς πάουερ φόργουορντ και σέντερ. Ετσι, στο ΝΒΑ, το ύψος του κυμαίνεται από (1,96 μ) έως (2,06 μ). Οι Ευρωπαίοι σμολ φόργουορντ έχουν ύψος που κυμαίνεται από (1,93 μ.) έως (2,03 μ.). Η θέση θεωρείται ότι είναι ίσως η πιο ευπροσάρμοστη από τις πέντε θέσεις του μπάσκετ, λόγω της φύσης του ρόλου της, η οποία μερικές φορές είναι παρόμοια με εκείνη ενός πάουερ φόργουορντ, και άλλες φορές περισσότερο μοιάζει με το ρόλο ενός σούτινγκ γκαρντ. Οι θεσεις σμολ φόργουορντ και σούτινγκ γκαρντ συχνά εναλλάσσονται.

Οι Σμολ φόργουορντ έχουν μια ποικιλία δυνατοτήτων, όπως η ταχύτητα και η δύναμη. Ένα κοινό σημείο μεταξύ όλων των σμολ φόργουορντ είναι η ικανότητα τους να "πάνε στη γραμμή" και να κερδίζουν φάουλ με επιθετικές προσπάθειες, lay-ups, ή καρφώματα. Ως εκ τούτου, οι καλές εκτελέσεις φάουλ είναι μια κοινή ικανότητα για τους σμολ φόργουορντ, πολλοί από τους οποίους καταγράφουν ένα μεγάλο αριθμό πόντων από τη γραμμή του φάουλ. Ο Σμολ φόργουορντ θα πρέπει να είναι σε θέση να κάνει λίγο από όλα στο γήπεδο.

Πάουερ φόργουορντ 

Ο Πάουερ φόργουορντ (PF), επίσης γνωστό ως θέση 4, διαδραματίζει ένα ρόλο παρόμοιο με εκείνο του σέντερ, κάτω το "καλάθι" ή "χαμηλά". Στην επίθεση, είναι ο πιο πολύτιμος παίκτης της ομάδας για τα σουτ από μέση απόσταση. Το ριμπάουντ είναι εξίσου σημαντικό για ένα πάουερ φόργουορντ.

Σέντερ 

Ο Σέντερ (C), που αναφέρεται επίσης ως το 5 ή πίβοτ, παίζει συνήθως κοντά στην βασική γραμμή και στο καλάθι (αναφέρεται συνήθως ως "low post"). Ο Σέντερ είναι συνήθως ένας βασικός παράγοντας στο παιχνίδι του μπάσκετ. Οι ψηλότεροι παίκτες είναι πιο πιθανό να χρησιμοποιηθούν για τη θέση του σέντερ, με το χαρακτηριστικό ύψος στο ΝΒΑ να είναι περίπου 7 πόδια (2,13 μ.) ενώ στη Ευρώπη τείνουν να είναι πάνω από (2,08 μ.). Οι Σέντερ συνήθως σκοράρουν κάτω από το καλάθι, αλλά μερικοί είναι και καλοί σουτέρ από την περίμετρο, το οποίο μπορεί να αντλήσει ένα καλό ριμπάουντ και την ικανότητα να σκοράρει κοντά στο καλάθι. Επίσης είναι καλοί στα ριμπάουντ, τα μπλοκ και τα σκριν.

Εξωτερικοί σύνδεσμοι 
 "Basketball players" at BBC Sport Academy
 "How Basketball Works" at howstuffworks.com

Θέσεις στην καλαθοσφαίριση